管思易

管思易（），字原理，浙江鄞縣人。明朝政治人物，永樂乙未進士。

生平
管思易為永樂十三年（1415年）乙未科進士。授官刑部主事，持法平恕。曾奉命出使湖廣，辯明疑獄，釋放繫囚，全活甚眾。丁母憂去職，服闋後起復原職。

時刑部獄有犯人罪不應死，刑部尚書吳中因私怨，極力論死，思易力爭未果，此後歎咤憤惋，染病而卒《萬姓統譜》：思易，字原理，鄞縣人。永樂乙未進士，授刑部主事。持法平恕。奉命使湖廣，辯疑獄，釋繫囚，全活甚眾。居內艱，起復仍前職。時有獄罪不應死，尚書 吳中以私憾論死，思易爭之不聽，竟殺之。乃歎咤憤 惋，感疾而卒。思易平生勵志清約不苟得。赴會試時，道臨清，見遺陌錢，守以待失者，還之，見者欽異。性至孝友，母喪致毀，足不踰戶，限所餘俸，悉以公伯氏與猶子，與人不為依阿，人皆憚之。。

事跡
清廉正直
管思易平生勵志清約，不苟取予。赴會試時，道經臨清，見遺落陌錢，守以待失者，終還之，見者欽異。性至孝友，母喪期間哀毀骨立，足不踰戶限。所餘俸祿，悉以分給伯氏與猶子。與人交往不為依阿，人皆敬憚之。

明察冤獄
管思易任恤刑官期間，曾昭雪衡陽秦氏冤案。衡陽有少婦秦氏，孀居有姿色，其姑欲令其改嫁，秦氏不從。鄰人馮小二欲挑逗秦氏，因姑在不得間，遂設計毒殺其姑，佯裝助喪，欲與秦氏私通。秦氏大怒，飛石擊中馮小二。馮小二遂誣告秦氏有私情，為姑所禁，故置毒殺姑，致秦氏陷於死罪。管思易審理此案時心生疑竇，夜夢老婦牽馬泣訴：「馬實殺我，非婦也。」醒後遍尋馬姓者不得，後見鄰右文書中有馮小二之名，忽悟「馮」字乃「馬旁二」，立呼馮小二訊問，馮小二當即認罪，秦氏遂得釋放《湧幢小品·卷十二》：衡陽有少婦秦氏，孀居，有姿色，姑欲嫁之，不聽。鄰少年馮小二欲挑之，以姑在，不得間，因計毒其姑，佯為助喪，求與婦合。婦大怒，飛石中之。因訐婦有所私，為姑所禁，置鴆焉，陷於辟。有管思易者，鄞人，以恤刑至，疑之。夜夢老婦牽一馬，泣訴曰：「馬實殺我，非婦也。」遍求馬姓者不得，視鄰右尺牘有馮小二（馬旁二為馮），忽悟曰：「是矣。」遽呼詢之，立承，婦遂得釋。。

參考文獻

Category:明朝刑部主事
Category:鄞縣人
Category:管姓
Category:永樂九年辛卯科舉人